biswa921/orwiki-latest-pages-articles-raw huggingface dataset:
ବିଜୟ ପ୍ରସାଦ ମହାପାତ୍ର

ବିଜୟ ପ୍ରସାଦ ମହାପାତ୍ର (୧ ଅଗଷ୍ଟ ୧୯୩୮ - ୨୦୧୩) ଜଣେ ଓଡ଼ିଆ ଗାଳ୍ପିକ ଓ ଭାଷାବିତ ଥିଲେ । ସେ ଲଣ୍ଡନରୁ ସ୍ନାତକୋତ୍ତର ଓ କଲିକତା ବିଶ୍ୱବିଦ୍ୟାଳୟରୁ ପି.ଏଚ.ଡି ଲାଭ କରିଥିଲେ ।  ଭାରତ ସରକାରଙ୍କ ଭାଷା ବିଭାଗରେ ସେ ଡେପୁଟି ରେଜିଷ୍ଟର ଜେନେରାଲ ଭାବରେ କାର୍ଯ୍ୟ କରିଥିଲେ ।

 ସାହିତ୍ୟ ସର୍ଜନା 

 ଅନ୍ୟ ସ୍ରୋତର ଗଳ୍ପ
 ପ୍ରେମ ଗଳ୍ପ
 ଗୋଲାପ
 ବଗିଚାର ଗଳ୍ପ
 କଳାପାନ ଗୋଲାମର ଗଳ୍ପ
 ପୁରୀର ଗଳ୍ପ
 କଣ୍ଢେଇଙ୍କ ଗଳ୍ପ
 ମୃଗତୃଷ୍ଣାର ଗଳ୍ପ
 ଅଦିନିଆ ଗଳ୍ପ
 ଭୟାନକ ଗଳ୍ପ
 ଓଡ଼ିଆ ଭାଷା ବିଭବ
 ଓଡ଼ିଆ ଭାଷାତାତ୍ତ୍ୱିକ ପ୍ରବନ୍ଧ
 ପ୍ରଚଳିତ ଓଡ଼ିଆ ଭାଷାର ଏକ ବ୍ୟାକରଣ
 ପ୍ରାଥମିକ ଓଡ଼ିଆ ବ୍ୟାକରଣ 

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୯୮
 ବିଷୁବ ସମ୍ମାନ
 ସୁଧନ୍ୟା ସମ୍ମାନ

 ଆଧାର 

ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଓଡ଼ିଶାର ମୁଖ୍ୟମନ୍ତ୍ରୀ ମାନଙ୍କର ତାଲିକା

ଲେଉଟାଣି ଓଡ଼ିଶାର ମୁଖ୍ୟମନ୍ତ୍ରୀମାନଙ୍କର ତାଲିକା
ଓଡ଼ିଶାର ରାଜ୍ୟପାଳ ମାନଙ୍କର ତାଲିକା

ଲେଉଟାଣି ଓଡ଼ିଶାର ରାଜ୍ୟପାଳମାନଙ୍କର ତାଲିକା
ରାମଚନ୍ଦ୍ର ମିଶ୍ର

ରାମଚନ୍ଦ୍ର ମିଶ୍ର , ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ନାଟ୍ୟକାର ଥିଲେ । ସେ ୪୦ଟିରୁ ଅଧିକ ନାଟକ ରଚନା କରିଛନ୍ତି । ମଧ୍ୟବିତ୍ତ ପରିବାରର ସୁଖଦୁଃଖର କାହାଣୀ ତାଙ୍କ ନାଟକରେ ବିଶେଷ ସ୍ଥାନ ପାଇଥିଲା ।

ରାମଚନ୍ଦ୍ର ମିଶ୍ର ୧୯୨୦ ମସିହା ଅକ୍ଟୋବର ୧୨ ତାରିଖ ଦିନ ପୂର୍ବତନ ଦଶପଲ୍ଲା ଗଡ଼ଜାତ ରାଜ୍ୟରେ  ଜନ୍ମ ଗ୍ରହଣ କରିଥିଲେ । କଟକ ମିଶନ୍‌ ସ୍କୁଲ୍‌ରୁ ମାଟ୍ରିକ୍‌ ପାଶ୍‌ କଲାପରେ, ସେ ରେଭେନ୍ସା ମହାବିଦ୍ୟାଳୟରୁ ବି.ଏ, ଓ ଆଇନ୍‌ କଲେଜରୁ ବି. ଏଲ ଡିଗ୍ରି ହାସଲ କରି ପ୍ରଥମେ ପ୍ରାଶସନିକ ସେବା ଏବଂ ପରେ ଆଇନ୍‌ ବ୍ୟବସାୟ କରିଥିଲେ । ବି.ଏ ପଢିଲାବେଳେ ୧୯୪୨ ମସିହାରେ ଭାରତୀ ରଙ୍ଗମଞ୍ଚରେ ତା‘ଙ୍କ ପ୍ରଥମ ନାଟକ ‘ଅଭିମାନ‘ ମଞ୍ଚସ୍ଥ ହୋଇଦର୍ଶକଙ୍କଦ୍ୱାରା ବିଶେଷ ଆଦୃତ ହୋଇଥିଲା । ପରେ ଅନ୍ନପୂର୍ଣ୍ଣା ରଙ୍ଗମଞ୍ଚ ପାଇଁ ‘ଭାଇଭାଉଜ, ଘରସଂସାର, ମୂଲିଆ, ପୁଆଣିଘର, ସେବିକା, ମମତା, ଚାବୁକ୍‌, ନାଟକ ରୀତିମତ୍‌, ନରୋତ୍ତମ ଦାସ କହେ, କିସ ପୁଣି ଦେଖାନଯାଏ, ମନ୍ତ୍ରୀଯୁଗ, ଅର୍ଥଅନର୍ଥ ପ୍ରଭୃତି ୩୬ଟି ନାଟକ ରଚନା କରି ସେ ଓଡ଼ିଶାର ପୁରପଲ୍ଲୀରେ ସୁପରିଚିତ ହୋଇପାରିଥିଲେ । ୧୯୯୨ ଜୁନ ୨୬ ତାରିଖରେ ଇହଧାମ ତ୍ୟାଗ କରିଥିଲେ । ତାଙ୍କ ନାଟକ ପି.ଇ.ଏନ୍‌ଦ୍ୱାରା ସମ୍ମାନିତ ହୋଇଥିଲା । ସେ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ମଧ୍ୟ ସମ୍ମାନିତ ହୋଇଥିଲେ । 

 ନାଟକ 

 ଅଭିମାନ - ୧୯୪୨http://www.oxfordreference.com/view/10.1093/acref/9780195644463.001.0001/acref-9780195644463-e-0363
 ମୂଲିଆ - ୧୯୪୬ (ଏହି ନାଟକର ଆଧୁନିକ ଓ ପାରମ୍ପାରିକ ମୂଲ୍ୟବୋଧ ମଧ୍ୟରେ ସଂଘର୍ଷକୁ ଦେଖାଯାଇଥିଲା)
 ଘର ସଂସାର - ୧୯୫୦ (ଏଥିରେ ପୂର୍ବ ଓ ପଶ୍ଚିମ ସଂସ୍କୃତିର ଦ୍ୱନ୍ଦ୍ୱକୁ ପରିବେଷଣ କରାଯାଇଥିଲା)
 ଭାଇ ଭାଉଜ - ୧୯୫୪(ଏଥିରେ ନିଜ ଗାଁ ମାଟିର ଡାକକୁ ଦର୍ଶାଯାଇଥିଲା)
 ନରୋତ୍ତମ ଦାସ କହେ - ୧୯୬୯( ସମାଜରେ ସତ୍ୟ, ନ୍ୟାୟ ଓ ଧର୍ମର ବିପର୍ଯୟକୁ ଦର୍ଶାଯାଇଥିଲା)
 ପୁଆଣିଘର
 ସେବିକା
 ମମତା
 ଚାବୁକ୍
 ରୀତିମତ
 କିସ ପୁଣି ଦେଖାନଯାଏ
 ମନ୍ତ୍ରୀଯୁଗ
 ଅର୍ଥ ଅନର୍ଥ
 ଏକାନ୍ତ ନିଜସ୍ୱ

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୮୦/୮୧ (ନାଟକ ରୀତିମତ ପାଇଁ)http://odisha.gov.in/e-magazine/orissaannualreference/2014/pdf/108-109.pdf
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, (ଏକାନ୍ତ ନିଜସ୍ବ ୨୦୦୭)
 ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନ - ୧୯୭୨-୭୩http://odisha.gov.in/e-magazine/orissaannualreference/ORA-2011/pdf/104-108.pdf

 ଆଧାର 

ଶ୍ରେଣୀ:୧୯୯୨ ମୃତ୍ୟୁ
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ନାଟ୍ୟକାର
ବୃତ୍ତ

କୌଣସି ନିର୍ଦ୍ଦିଷ୍ଟ ବିନ୍ଦୁରୁ ସମାନ ଦୂରତାରେ ଅବସ୍ଥିତ ବିନ୍ଦୁମାନଙ୍କର ସମାହାର ହେଉଛି ଏକ ବୃତ୍ତ । ଏହି ନିର୍ଦ୍ଦିଷ୍ଟ ବିନ୍ଦୁକୁ ବୃତ୍ତର କେନ୍ଦ୍ରବିନ୍ଦୁ କୁହାଯାଏ । ବୃତ୍ତ ଏକ ସମତଳରେ ଅବସ୍ଥାନ କରେ ବା ଏହା ଏକ ଦ୍ୱିବିମୀୟ ଜ୍ୟାମିତିକ ଆକୃତି ଅଟେ ।. ଏହାକୁ ପ୍ରଥମେ ୧୭୦୬ ମସିହାରେ ୱିଲିୟମ ଜୋନ୍ସ ନାମକ ଜ୍ୟାମିତିଜ୍ଞ ବୃତ୍ତ ଭାବେ ନାମିତ କରିଥିଲେ । krikos, Henry George Liddell, Robert Scott, A Greek-English Lexicon, on Perseus Arthur Koestler, The Sleepwalkers: A History of Man's Changing Vision of the Universe (1959) 

thumbnail|ଡାହାଣ|କୋଣାର୍କ ଚକ

ଜାଣିବା କଥା
ପରିଧି- ବୃତ୍ତର ପରିସୀମା ବା ଗୋଲ ଆକାରର ଦୈର୍ଘ୍ୟ ।
ଜ୍ୟା- ପରିଧିର କୌଣସି ଦୁଇଟି ବିନ୍ଦୁକୁ ଯୋଗ କରୁଥିବା ରେଖା ।
ବ୍ୟାସ- ଜ୍ୟା ଯଦି କେନ୍ଦ୍ରବିନ୍ଦୁ ମଧ୍ୟ ଦେଇ ଯାଇଥାଏ ତେବେ ତାହାକୁ  ବ୍ୟାସ କୁହାଯାଏ ଓ 'd'ଦ୍ୱାରା ସୂଚିତ କରାଯାଏ ।
ବ୍ୟାସାର୍ଦ୍ଧ(r)- ବ୍ୟାସର ଅର୍ଦ୍ଧେକ ବା କେନ୍ଦ୍ରବିନ୍ଦୁରୁ ପରିଧିକୁ ସଂଯୋଗ କରୁଥିବା କୌଣସି ରେଖାକୁ ବ୍ୟାସାର୍ଦ୍ଧ କୁହାଯାଏ । ଯେହେତୁ ସମସ୍ତ ବୃତ୍ତ ସଦୃଶ ଅଟନ୍ତି, ବୃତ୍ତର ବ୍ୟାସାର୍ଦ୍ଧ ବା ବ୍ୟାସ ଏହାର ପରିଚୟ ରୂପେ କାମ କରନ୍ତି ।
ସ୍ପର୍ଷକ- ଯଦି ଏକ ବହିର୍ଦ୍ଦେଶୀୟ ସରଳରେଖା ବୃତ୍ତର ପରିଧିକୁ ମାତ୍ର ଗୋଟିଏ ବିନ୍ଦୁରେ ସ୍ପର୍ଷ କରିଥାଏ, ତାହାକୁ ବୃତ୍ତର ସ୍ପର୍ଷକ କୁହାଯାଏ । ସ୍ପର୍ଷକ ସେହି ବିନ୍ଦୁରେ ଗଠିତ ବ୍ୟାସ ବା ବ୍ୟାସାର୍ଦ୍ଧ ପ୍ରତି ଲମ୍ବ ହୁଏ ।
ପାଇ(π)- ବୃତ୍ତର ପରିଧି ଓ ବ୍ୟାସର ଅନୁପାତ ।  ଏହା ଏକ ଉଲ୍ଲେଖନୀୟ ଗାଣିତିକ ସଂଖ୍ୟା ଅଟେ ଓ ଗ୍ରୀକ୍ ଅକ୍ଷର πଦ୍ୱାରା ସୂଚିତ ହୁଏ । ଏହାର ମୂଲ୍ୟ ସାଧାରଣତଃ ଭଗ୍ନାଂଶରେ  ଓ ଦଶମିକରେ ୩.୧୪ ଧରାଯାଏ । ବ୍ୟାସାର୍ଦ୍ଧର ବର୍ଗ ସହିତ ପାଇକୁ ଗୁଣିଲେ ବୃତ୍ତର କ୍ଷେତ୍ରଫଳ ମିଳେ।

ସାଧାରଣ ବ୍ୟବହାରରେ ବୃତ୍ତ
ସୂର୍ଯ୍ୟ, ଜହ୍ନ (ପୂର୍ଣିମା), ଗ୍ରହ, ତାରା ଆଦି ମହାକାଶୀୟ ପିଣ୍ଡମାନଙ୍କର ଆକୃତି ଆମକୁ ବୃତ୍ତାକାର ଦେଖାଯାଏ ।
ମଣିଷର ଏକ ଉଲ୍ଲେଖନୀୟ ସୃଷ୍ଟି ଚକ ବୃତ୍ତାକାର ଅଟେ । (କୋଣାର୍କ ଚକ ଦେଖନ୍ତୁ)।
ସମୟର ଗତିକୁ ବୃତ୍ତାକାର ଗତି ସହିତ ତୁଳନା କରାଯାଏ ।
ଅନେକ ଫୁଲମାନଙ୍କର ବାହ୍ୟ ଆକୃତି ବୃତ୍ତାକାର।
 ଆଧାର
ଟାଇଟନିକ୍

| runtime        = ୧୯୫ ମିନିଟ୍
| country        = ଯୁକ୍ତରାଷ୍ଟ୍ର ଆମେରିକା
| language       = ଇଂରାଜୀ
| budget         = $୨୦୦ ନିୟୁତ
| gross          = $୨.୧୮୭ ଅର୍ବୁଦ
}}
ଜେମସ କ୍ୟାମେରୁନଙ୍କଦ୍ୱାରା ନିର୍ଦ୍ଦେଶିତ, ଲିଖିତ ଓ ସହ-ସଂପାଦିତ ୧୯୯୭ ମସିହାର ଚଳଚ୍ଚିତ୍ର ହେଉଛି ଟାଇଟନିକ୍। କାହାଣୀର ମୂଳ କଥାବସ୍ତୁ ଜାହାଜର ବୁଡି଼ବା ଓ ପ୍ରେମ ଉପରେ ଆଧାରିତ। ଚଳଚ୍ଚିତ୍ର ଲୋକପ୍ରିୟତା ଏହାକୁ ୧୪ଟି ଓସ୍କାର୍ ନାମାଙ୍କନ ମଧ୍ୟରୁ ୧୧ଟି ଜିତାଇ ପାରିଥିଲା। ବ୍ୟବସାୟ କ୍ଷେତ୍ରରେ ଏହା ଆଜି ପର୍ଯ୍ୟନ୍ତ ନିର୍ମିତ ଚଳଚ୍ଚିତ୍ରମାନଙ୍କ ମଧ୍ୟରେ ଦ୍ୱିତୀୟ (ଅବତାର ୨୦୦୯ ପ୍ରଥମ)।

କଥାବସ୍ତୁ
୧୯୯୬ରେ କିଛି ଲୋକ ଟାଇଟନିକ୍ ଭଗ୍ନାଂଶରୁ ଗୋଟିଏ ବିରଳ  ପରିହିତା ରୋଜ୍ ଡ'ସନଙ୍କ ଚିତ୍ର ଉଦ୍ଧାର କରୁଛନ୍ତି। ବର୍ତ୍ତମାନ ବୃଦ୍ଧା ରୋଜ୍ ଡ'ସନ୍ ସେ ସମୟକୁ ନିମ୍ନୋକ୍ତେ ବର୍ଣ୍ଣନା କରନ୍ତି।
ଟାଇଟନିକ୍ ଆରୋହୀ ରୋଜ୍ ଡ'ସନ୍ ଭାବୀ ସ୍ୱାମୀ କାଲଙ୍କୁ ନାପସନ୍ଦ କରି ଆତ୍ମହତ୍ୟା ଉଦ୍ୟମ କରନ୍ତି। ଜ୍ୟାକ୍ ତାଙ୍କୁ ଉଦ୍ଧାର କରନ୍ତି ଓ କ୍ରମେ ଦୁହିଙ୍କ ମଧ୍ୟରେ ପ୍ରେମ ସମ୍ପର୍କ ଗଢି଼ ଉଠେ।  ଜ୍ୟାକ୍ ରୋଜଙ୍କ ଅନୁରୋଧକ୍ରମେ ତାଙ୍କର ଏକ ଚିତ୍ର ଆଙ୍କନ୍ତି ।  କାଲ୍ ଏହି ଚିତ୍ର ପାଆନ୍ତି ଓ ଜ୍ୟାକଙ୍କୁ ଚୋର ଭାବେ ଅଭିଯୋଗ କରି ବନ୍ଦୀ କରନ୍ତି।  ଜାହାଜ ବୁଡି଼ବା ବେଳକୁ ରୋଜ୍ ଅତିରିକ୍ତ ଡଙ୍ଗାକୁ ପ୍ରତ୍ୟାଖ୍ୟାନ କରି ଜ୍ୟାକଙ୍କୁ ବଞ୍ଚାନ୍ତି। ଦୁହେଁ ଜାହାଜ ଉପରକୁ ଆସନ୍ତି। ଜାହାଜ ବୁଡି଼ଯିବା ପରେ ଗୋଟିଏ ଛୋଟ ପଟାରେ ରୋଜ୍ ଆଶ୍ରୟ ନିଅନ୍ତି ଓ ସନ୍ନିପାତରେ ଜ୍ୟାକଙ୍କ ମୃତ୍ୟୁ ହୁଏ। ପରେ ରୋଜଙ୍କୁ ଉଦ୍ଧାର କରାଯାଏ।
ବର୍ତ୍ତମାନ ସମୟରେ ରୋଜ୍ ନିଜ ପାଖରେ ସବୁବେଳେ ରଖିଥିବା ଦୁର୍ମୂଲ୍ୟ ହୀରାକୁ ପାଣିକୁ ଫିଙ୍ଗି ଦିଅନ୍ତି।
ବ୍ୟାଟେରୀ

thumb| (ବାମରୁ) AA, AAA, AAAA ଓ A23 ବ୍ୟାଟେରୀ

ବ୍ୟାଟେରୀ ଏକ ଉପକରଣ ଯାହା ରସାୟନିକ ଶକ୍ତିକୁ ବୈଦ୍ୟୁତିକ ଶକ୍ତିରେ ରୂପାନ୍ତରିତ କରିଥାଏ । ଏହା ସଳଖ ବିଦ୍ୟୁତ୍ (Direct Current) ଉତ୍ପନ୍ନ କରେ । ଏଥିରେ ଦୁଇଟି ଟର୍ମିନାଲ ଥାଏ: କ୍ୟାଥୋଡ଼ ବା ଧନାତ୍ମକ ଓ ଆନୋଡ଼ ବା ଋଣାତ୍ମକ । ଧନାତ୍ମକ ଟର୍ମିନାଲଟି ଋଣାତ୍ମକଠାରୁ ଉଚ୍ଚ ବିଭବ (potential)ରେ ଥାଏ । ଋଣାତ୍ମକ ଟର୍ମିନାଲଟି ଇଲେକ୍ଟ୍ରନର ସ୍ରୋତ । ବାହ୍ୟ ସର୍କିଟ ବ୍ୟାଟେରୀ ସହ ସଂଯୋଗ କଲେ, ଋଣାତ୍ମକ ଟର୍ମିନାଲରୁ ଇଲେକ୍ଟ୍ରନ ଗୁଡ଼ିକ ଗତିଶୀଳ ହୋ‍ଇ ଅନ୍ୟ ଟର୍ମିନାଲକୁ ଯାଆନ୍ତି ଯାହା ଫଳରେ ସର୍କିଟ ଦେଇ ବିଦ୍ୟୁତ୍ ପ୍ରବାହ ହୁଏ ।ଏହି ଇଲେକ୍ଟ୍ରନ ଗୁଡ଼ିକ ବ୍ୟାଟେରୀରେ ଥିବା ରସାୟନ ମଧ୍ୟରେ ରାସାୟନିକ ପ୍ରକ୍ରିୟାଦ୍ୱାରା ଇଲେକ୍ଟ୍ରୋଲାଇଟ୍ରୁ ଭାଙ୍ଗି ଆୟନରେ ପରିଣତ ହେବା ଯୋଗୁଁ ଉତ୍ପନ୍ନ ହୁଏ । ଆଜିକାଲି ବ୍ୟାଟେରୀ ବୋ‍ଇଲେ ଯାହା ବୁଝାଏ, ପୂର୍ବେ ତାହାକୁ ସେଲ୍ ବୋଲି କୁହାଯାଉଥିଲା । କେତେ ଗୁଡ଼ିଏ ସେଲ୍‌ର ସମଷ୍ଟିକୁ ବ୍ୟାଟେରୀ ବୋଲି କୁହାଯାଉଥିଲା, କିନ୍ତୁ ଆଜିକାଲି ଗୋଟିଏ ସେଲ୍‌କୁ ମଧ୍ୟ ବ୍ୟାଟେରୀ କୁହାଯାଉଛି ।

thumb|22,5 V ବ୍ୟାଟେରୀ

ବ୍ୟାଟେରୀ ଦୁଇ ପ୍ରକାରର: ପ୍ରାଥମିକ ଓ ଦ୍ୱିତୀୟକ । ପ୍ରାଥମିକ ଥରେ ବ୍ୟବହାର ସରିଲେ ଅକାମୀ ହୋ‍ଇଯାଏ । ଏଥିରେ ଥିବା ରସାୟନ ଗୁଡ଼ିକ ପ୍ରତିକ୍ରିୟା ବେଳେ ଅପରିବର୍ତ୍ତନୀୟ ଭାବେ ବିଘଟିତ ହୋ‍ଇଯାଆନ୍ତି । ଆମେ ନିତିଦିନ ବ୍ୟବହାର କରୁଥିବା କାନ୍ଥଘଣ୍ଟା ବା ଖେଳଣା ଆଦିର ଆଲକାଲାଇନ ବ୍ୟାଟେରୀ ଏହି ଶ୍ରେଣୀର । ଦ୍ୱିତୀୟକ ବା ରିଚାର୍ଜେବଲ ବ୍ୟାଟେରୀକୁ ବାରମ୍ବାର ବ୍ୟବହାର କଲା ପରେ ରିଚାର୍ଜ କରି ପୁନଃବ୍ୟବହାର କରିହୁଏ । ଗାଡ଼ିରେ ଥିବା ଲେଡ ଏସିଡ ବ୍ୟାଟେରୀ ବା କ୍ୟାମେରା ଓ ମୋବାଇଲର ଲି-ଆୟନ ବ୍ୟାଟେରୀ ଏହି ଶ୍ରେଣୀର ।

ବ୍ୟାଟେରୀ ଅନେକ ଆକାର ଓ ରୂପରେ ଆସେ । ଛୋଟିଆ ଶ୍ରବଣଯନ୍ତ୍ର ଲାଗି କ୍ଷୁଦ୍ରାତିକ୍ଷୁଦ୍ର ବ୍ୟାଟେରୀରୁ ଆରମ୍ଭ କରି ଟେଲିଫୋନ ଏକ୍ସଚେଞ୍ଜ ଗୁଡ଼ିକରେ ବ୍ୟାକଅପ ଶକ୍ତି ଲାଗି ଘର ଆକାରର ବ୍ୟାଟେରୀ ମଧ୍ୟ ରହିଛି ।

୨୦୦୫ରେ ଏକ ଅନୁମାନ ଅନୁସାରେ ପ୍ରତିବର୍ଷ ବ୍ୟାଟେରୀ ବିକ୍ରୟରୁ ୪୮ ବିଲିୟନ ଆମେରିକୀୟ ଡଲାରର ବ୍ୟାପାର ହୋ‍ଇଥାଏ ।

ଇତିହାସ
କୌଣସି ବୈଦ୍ୟୁତିକ ଉପକରଣ ଲାଗି ବ୍ୟାଟେରୀ ନାମର ବ୍ୟବହାର ୧୭୪୮ରେ ପ୍ରଥମ କରି ବେଞ୍ଜାମିନ ଫ୍ରାଙ୍କଲିନ କରିଥିଲେ । ସେ ବ୍ୟାଟେରୀ ଶବ୍ଦଟି ସାମରିକ ବ୍ୟାଟେରୀରୁ ଉଦ୍ଧୃତ କରିଥିଲେ । ସାମରିକ ଭାଷାରେ ବ୍ୟାଟେରୀର ଅର୍ଥ ଗୁଡ଼ିଏ ଅସ୍ତ୍ର-ଶସ୍ତ୍ର ଏକାଥରକେ କାମ କରିବା । ସେଲ୍ ଭାବେ କେତେଗୁଡିଏ ଲେଡ଼େନ୍ ଜାରକୁ ଯୋଡ଼ିଥିବା ବେଳେ ତୁଳନାତ୍ମକ ଭାବେ ସେ ଏହି ନାମଟି ବାଛିଥିଲେ ।Power Shift: DFJ on the lookout for more power source investments.Draper Fisher Jurvetson. Retrieved 20 November 2005. with 6% annual growth.

thumb|ପୁନଃପ୍ରକ୍ରିୟାକରଣ (Recycling) ପାଇଁ ରଖାଯାଇଥିବା ବିଭିନ୍ନ ପ୍ରକାରର ବ୍ୟାଟେରୀ

ଆଲେସାନ୍ଦ୍ରୋ ଭୋଲ୍ଟା, ୧୮୦୦ ମସିହାରେ ପ୍ରଥମ ବିଦ୍ୟୁତ୍-ରସାୟନିକ ବ୍ୟାଟେରୀ ପ୍ରସ୍ତୁତ କରିଥିଲେ, ଯାହାର ନାମ ଥିଲା ଭୋଲ୍ଟାଇକ ପାଇଲ୍ । ଏହା ତମ୍ବା ଓ ଦସ୍ତା ଫଳକ ଗୁଡ଼ିକୁ ଗଦାଇ ତିଆରି ହୋ‍ଇଥିଲା ।  ଫଳକଗୁଡ଼ିକ ଲୁଣିପାଣିରେ ଭିଜିଥିବା କାଗଜପଟାଦ୍ୱାରା ପୃଥକ୍ ହୋ‍ଇ ରହିଥିଲା ।ଏଥିରୁ ସ୍ଥିର ଭାବେ ଅଳ୍ପ କରେଣ୍ଟ ଦୀର୍ଘ ସମୟ ଧରି ଉତ୍ପନ୍ନ ହେ‍ଉଥିଲା ।  ଭୋଲ୍ଟା ଜାଣିପାରି ନଥିଲେ ଯେ କରେଣ୍ଟ, ରାସାୟନିକ ପ୍ରକ୍ରିୟା ଯୋଗୁଁ ଉତ୍ପନ୍ନ ହେଉଛି । ସେ ଧରିନେଇଥିଲେ ଯେ ତାଙ୍କ ସେଲ୍ ବିଦ୍ୟୁତ୍ର ଅକ୍ଷୟ ଭଣ୍ଡାର । ରାସାୟନିକ ପ୍ରକ୍ରିୟାରେ ଇଲେକ୍ଟ୍ରୋଡ ଗୁଡ଼ିକର ଅବକ୍ଷୟ ଯେ ସେଲ୍ର କାର୍ଯ୍ୟପ୍ରଣାଳୀର ଅଂଶ ଓ କୌଣସି ପାର୍ଶ୍ୱ ପ୍ରଭାବ ନୁହଁ ତାହା ସେ ହୃଦୟଙ୍ଗମ କରିପାରିନଥିଲେ, ଯାହାକି ପରେ ୧୮୩୪ରେ ମାଇକେଲ ଫାରାଡ଼େ ପଦର୍ଶିତ କରିଥିଲେ ।

ମୌଳିକ ସିଦ୍ଧାନ୍ତ

ଶ୍ରେଣୀବିଭାଗ

ଜୀବନକାଳ

ଆକାର

ବିପଦ

ରାସାୟନିକ ପ୍ରକ୍ରିୟା

ଆଧାର

ଶ୍ରେଣୀ:ବୈଦ୍ୟୁତିକ ଉପକରଣ
ଆନାଫାଇଲାକ୍‌ସିସ

ଆନାଫାଇଲାକ୍‌ସିସ ଏକ ସାଂଘାତିକ ଆଲର୍ଜି ପ୍ରତିକ୍ରିୟା ଯାହା ଚଞ୍ଚଳ ଆରମ୍ଭ ହୁଏ ଓ ଏଥି ଯୋଗୁ ମୃତ୍ୟୁ ମଧ୍ୟ ହୋଇପାରେ ।  ସ୍ୱାଭାବିକ ଭାବରେ ଏହା ଏକାଧିକ ଲକ୍ଷଣ ପ୍ରକାଶ କରେ ଯଥା:- ଗଲୁକାରୀ ରାସ୍, ଜିଭ ଓ ଗଳା ଫୁଲିଯିବା, ଛୋଟ ଛୋଟ ଶ୍ୱାସକ୍ରିୟା, ବାନ୍ତି, ମୁଣ୍ଡ ହାଲୁକା ଲାଗିବା ଓ ନିମ୍ନ ରକ୍ତଚାପ ।  ଏହି ଲକ୍ଷଣ କିଛି ମିନିଟରୁ କିଛି ଘଣ୍ଟା ମଧ୍ୟରେ ଆରମ୍ଭ ହୁଏ । 

 
ଏହି ରୋଗ ସାଧାରଣତଃ ପୋକ କାମୁଡ଼ା ଓ ନାହୁଡ଼ ମରା, ଖାଦ୍ୟ ଓ ଔଷଧ ପ୍ରତିକ୍ରିୟା ଯୋଗୁ ହୁଏ । ବ୍ୟାୟାମ ଓ ଲେଟେକ୍ସ ସଂସ୍ପର୍ଷ ଯୋଗୁ ମଧ୍ୟ ଏହା ହୁଏ । କୌଣସି ନିର୍ଦ୍ଦିଷ୍ଟ କାରଣ ନ ଥାଇ ମଧ୍ୟ ଏହା ହୋଇପାରେ । ଇମ୍ମ୍ୟୁନୋଲୋଜିକ ବା ଅଣ‌-ଇମ୍ମ୍ୟୁନୋଲୋଜିକ ପ୍ରଣାଳୀରେ କେତେକ ଶ୍ୱେତ ରକ୍ତ କଣିକାରୁ ନିର୍ଗତ ମେଡିଏଟର ଯୋଗୁ ଏହି ରୋଗ ହୁଏ । ଆଲର୍ଜେନ ସଂସ୍ପର୍ଷରେ ଆସିବା ପରେ ଉପସ୍ଥାପିତ ଲକ୍ଷଣ ଓ ଚିହ୍ନ ଦେଖି ଏହି ରୋଗ ନିର୍ଣ୍ଣୟ କରାଯାଏ ।

ଏହି ରୋଗରେ ସର୍ବ ପ୍ରଥମେ ମାଂସପେଶୀରେ ଏପିନେଫ୍ରିନ ଇଞ୍ଜେକସନ ଦିଆଯାଏ, ଶିରାଭ୍ୟନ୍ତର ତରଳ ପଦାର୍ଥ ଦିଆଯାଏ ଓ ସଳଖ ଭାବରେ ରୋଗୀକୁ ରଖାଯାଏ ।  ଅଧିକ ଏପିନେଫ୍ରିନ ଡୋଜ ମଧ୍ୟ ଆବଶ୍ୟକ ହୋଇପାରେ । ଆଣ୍ଟିହିସ୍ଟାମିନ, ଓ ସ୍ଟିରଏଡ ମଧ୍ୟ ଏହା ସ‌ହିତ ଦେବାକୁ ପଡ଼େ । ଆନାଫାଇଲାକ୍‌ସିସ ଇତିହାସ ଥିଲେ ବେମାରୀର କାରଣ ଖୋଜିବାକୁ ହୁଏ ଓ ଏପିନେଫ୍ରିନ ଅଟୋଇଞ୍ଜେକ୍ଟର ଦିଆଯାଏ ।

ପୃଥିବୀର ୦.୦୫–୨%  ଲୋକଙ୍କୁ ଜୀବନର ଯେ କୌଣସି ସମୟରେ ଏହି ରୋଗ ହୁଏ । ଏହି ରୋଗ ହାର ବଢ଼ିବା ଦେଖାଯାଉଛି । ଯୁବା ବୟସରେ ଓ ମହିଳାମାନଙ୍କଠାରେ ଏହା ଅଧିକ ଦେଖାଯାଏ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ଯୋଗୁ ଆଡମିସନ ହେଉଥିବା ରୋଗୀଙ୍କ ମଧ୍ୟରୁ ୦.୩% ମୃତ୍ୟୁ ବରଣ କରନ୍ତି । ଏହି ଆନାଫାଇଲାକ୍‌ସିସ ଶବ୍ଦଟି ପ୍ରାଚୀନ ଗ୍ରୀକ ଶବ୍ଦ: ἀνά ଆନା ଅର୍ଥ "ବିରୁଦ୍ଧରେ" ଓ ପ୍ରାଚୀନ ଗ୍ରୀକ ଶବ୍ଦ: φύλαξις ଫାଇଲାକ୍‌ସିସ ଅର୍ଥ "ସୁରକ୍ଷା" ଆସିଛି ।
 
 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଇଂଫ୍ରାଜିସଟିକ୍ସ

ଇଂଫ୍ରାଜିସଟିକ୍ସ ଏକ ଆନ୍ତର୍ଜାତିକ ସଫ୍ଟୱେର କମ୍ପାନୀ। ଏହା 1989ରେ ସ୍ଥାପିତ ହୋଇଥିଲା। ଏହା ୟୁ.ଆଇ ତିଆରି କରିବା ନିମନ୍ତେ ଯନ୍ତ୍ର  ଓ ପ୍ରଣାଳୀ ତିଆରି 
ଯାହା ଅନେକ ଆପ୍ଲିକେସନ ମାନଙ୍କରେ ବ୍ୟବହୃତ ହୁଏ । ଏହା ଡେଭେଲପରମାନଙ୍କୁ ସାହାଯ୍ୟ କରେ ଓ ସେମାନଙ୍କ ନିମନ୍ତେ ଟେସଟିଙ୍ଗ ଟୁଳ୍, ୟୁ.ଆଇ ଓ ୟୁ.ଏକ୍ସ ଭଳି ଅନେକ କ୍ଷେତ୍ରରେ ସାହାଯ୍ୟ ଓ ସହଯୋଗ ଦେଇ ଥାଏ ।
ଆଧାର

ବାହର ଲିଙ୍କ
 

ଶ୍ରେଣୀ:କମ୍ପାନୀ
ଭୁବନେଶ୍ଵର ଓଡିଆ ଉଇକି ଟୁଙ୍ଗି

ଲେଉଟାଣି ଉଇକିପିଡ଼ିଆ:ଉଇକି ଟୁଙ୍ଗି ଭୁବନେଶ୍ୱର
ମଧ୍ୟାହ୍ନ ଭୋଜନ କାର୍ଯ୍ୟକ୍ରମ, ଓଡ଼ିଶା

ଲେଉଟାଣି ମଧ୍ୟାହ୍ନ ଭୋଜନ ଯୋଜନା
କେଦାର ମିଶ୍ର

କେଦାର ମିଶ୍ର, ଜଣେ ଓଡ଼ିଆ ସାହିତ୍ୟିକ, ସାମ୍ବାଦିକ ଏବଂ ସମ୍ପାଦକ । ସେ ଉଭୟ ଓଡ଼ିଆ ଓ ଇଂରାଜୀ ଭାଷାରେ କବିତା, ପ୍ରବନ୍ଧ, ସ୍ତମ୍ଭରଚନା ସହ ଏକାଧିକ ପତ୍ରିକାର ସମ୍ପାଦନା ସହିତ ଜଡ଼ିତ ରହିଆସିଛନ୍ତି । ନୃତ୍ୟ, ଚଳଚ୍ଚିତ୍ର, ସଙ୍ଗୀତ ଏବଂ ମଞ୍ଚ ଉପରେ ସେ ନିୟମିତ ସମୀକ୍ଷା ଲେଖନ୍ତି । ଏତଦ ଭିନ୍ନ ଜଣେ ସାହିତ୍ୟ ସଙ୍ଗଠକ ଓ ମଞ୍ଚ ପରିଚାଳକ ଭାବରେ ମଧ୍ୟ ସେ କାର୍ଯ୍ୟ କରିଥାନ୍ତି । 

କେଦାର, ୧୯୭୧ ମସିହାରେ ସୋନପୁରଠାରେ ଜନ୍ମଗ୍ରହଣ କରିଥିଲେ । ସେ ସମ୍ବଲପୁର ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ ।

 ସାହିତ୍ୟ ସର୍ଜନା 
କବି, ପ୍ରାବନ୍ଧିକ ଏବଂ ଜଣେ ସ୍ତମ୍ଭକାର ଭାବରେ କେଦାରଙ୍କ ପରିଚୟ । ତାଙ୍କର ୫ଟି କବିତା ପୁସ୍ତକ ଏବଂ ୨ଟି ପ୍ରବନ୍ଧ ପୁସ୍ତକ ପ୍ରକାଶିତ ହୋଇସାରିଛି । ସାମ୍ବାଦିକ ବୃତ୍ତିରେ ରହି ସେ ବିଭିନ୍ନ ପତ୍ର ପତ୍ରିକାର ସମ୍ପାଦନା ସହିତ ମଧ୍ୟ ଜଡ଼ିତ ରହିଆସିଛନ୍ତି । ତାଙ୍କ କବିତା ଓ ପ୍ରବନ୍ଧ ବିଭିନ୍ନ ପତ୍ର ପତ୍ରିକାରେ ନିୟମିତ ପ୍ରକାଶ ପାଇ ଆସିଛି ।http://www.telegraphindia.com/1141208/jsp/odisha/story_2494.jsp ତାଙ୍କ କବିତା ଜର୍ମାନ, ଇଂରାଜୀ, ଋଷିଆନ, ସ୍ପାନିଶ, ବଙ୍ଗଳା, ହିନ୍ଦୀ, ନେପାଳୀ, ମାଲାଲାୟମ, ଅହମିୟା, ତାମିଲ ଆଦି ଭାଷାକୁ ଅନୁବାଦିତ ହୋଇଛି । 
 କବିତା 
 ଶବ୍ଦକୁ ଚାରିପାଦ - ୨୦୦୦
 ଅଶାସୂକ୍ତ - ୨୦୦୦
 ପ୍ରେମର ଦୂର ଗୀତ - ୨୦୧୩
 ରାଗ କେଦାର - ୨୦୦୮
 ଶୂନ୍ୟ ଅଭିସାର - ୨୦୦୩
 ଶୂନ୍ୟ ଶୃଙ୍ଗାର
 ଉଦୟ ରାଗ - ୨୦୦୯
 ଗଳ୍ପ 
 ବାଗ୍ ବିଶେଷ - ୨୦୦୮
 ଶେଷ ସ୍ପର୍ଶ  - ୨୦୧୩
 ଅନ୍ୟାନ୍ୟ 
 Popular Religion and Ascetic Practices: New Studies on Mahimā Dharma
 Caterpillar and the Mahua Flower: Tremors in India's Mining Fields
 ସମ୍ପାଦନା 
 ସଚିତ୍ର ବିଜୟା
 ଅନୁପମ ଭାରତ
 ସଞ୍ଚାର

 ସମ୍ମାନ ଓ ପୁରସ୍କାର 
 ସଂସ୍କୃତି ମିତ୍ର ସମ୍ମାନ - ୨୦୧୨
 ଉତ୍କଳ ସାହିତ୍ୟ ସମାଜ ଯୁବ ସାହିତ୍ୟିକ ସମ୍ମାନ - ୨୦୧୪http://www.goethe.de/ins/in/en/kol/ver.cfm?fuseaction=events.detail&event_id=20675210
 ପ୍ରଫୁଲ୍ଲ ମହାକୂଳ କବିତା ପୁରସ୍କାର
 ଅଂକୁର କବିତା ପୁରସ୍କାର
 ସଚ୍ଚି ରାଉତରାୟ ନବ ପର୍ବ କବିତା ପୁରସ୍କାର
 ଅଭିନନ୍ଦିକା ସମ୍ମାନ
 ସ୍ୱର ଓ ସ୍ୱାକ୍ଷର କବିତା ପୁରସ୍କାର
 ସମଦୃଷ୍ଟି ଲେଖକ ପୁରସ୍କାର
 ସିଂଧୁଜା ସମ୍ମାନ
 ପକ୍ଷୀଘର ଲେଖକ ସମ୍ମାନ
 ଅଳକା ଯୁବ କବି ପୁରସ୍କାର
 ଅବନୀ ବରାଳ ସ୍ମୃତି ସମ୍ମାନ

 ଆଧାର 

ଶ୍ରେଣୀ:୧୯୭୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ସୁବର୍ଣ୍ଣପୁର ଜିଲ୍ଲାର ଲୋକ
ସାରଦା ପ୍ରସାଦ ମିଶ୍ର

ସାରଦା ପ୍ରସାଦ ମିଶ୍ର,(୧ ଫେବୃଆରୀ ୧୯୬୨ - ୧୭ ଅପ୍ରେଲ ୨୦୧୬ ) ଜଣେ  ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ ଥିଲେ । ସେ ଉଭୟ ଓଡ଼ିଆ ଓ ଇଂରାଜୀ ଭାଷାରେ ଲେଖୁଥିଲେ । ସାହିତ୍ୟର ବିଭିନ୍ନ ବିଭାଗରେ ଲେଖନି ଚାଳନା କରୁଥିଲେ ମଧ୍ୟ କ୍ଷୁଦ୍ରଗଳ୍ପ ତାଙ୍କୁ ବିଶେଷ ପରିଚିତି ଆଣି ଦେଇଥିଲା ।  ସେ ରାଜ୍ୟପାଳଙ୍କ ଜନ ସମ୍ପର୍କ ଅଧିକାରୀ ଭାବରେ କାର୍ଯ୍ୟ କରିଥିଲେ ।http://www.orissapost.com/sarada-prasad-mishra-no-more/

ସାରଦା ପ୍ରସାଦ, ୧୯୬୨ ମସିହା ଫେବୃଆରୀ ୧ତାରିଖରେ କଟକ ଜିଲ୍ଲାର ନିଶ୍ଚିନ୍ତକୋଇଲି ନିକଟସ୍ଥ ସରଡ଼ାପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ପ୍ରବୋଧ କୁମାର ମିଶ୍ର ଜଣେ ସଂସ୍କୃତ ବିଦ୍ୱାନ, କବି ତଥା ସାମ୍ବାଦିକ ଥିଲେ ।http://www.dailypioneer.com/state-editions/noted-writer-sarada-mishra-passes-away.html ମାତାଙ୍କ ନାମ ଶକୁନ୍ତଳା ମିଶ୍ର । ସେ ଥିଲେ ଘରର ବଡ଼ ପୁଅ । ପିଲାଦିନରୁ ସେ ଥିଲେ ସାହିତ୍ୟାନୁରାଗୀ । ରେଭେନ୍ସା ମହାବିଦ୍ୟାଳୟରୁ ସାରଦା ମନସ୍ତତ୍ତ୍ୱରେ ସ୍ନାତକ ଉପାଧି ହାସଲ କରିଛନ୍ତି ।

 ସାହିତ୍ୟ ସର୍ଜନା 
୧୯୮୨ ମସିହାରେ "ଇସ୍ତାହାର" ପତ୍ରିକାରେ ସାରଦାଙ୍କର ପ୍ରଥମ ଗଳ୍ପ ପ୍ରକାଶ ପାଇଥିଲା । ସେବେଠାରୁ, ଆଜି ପର୍ଯ୍ୟନ୍ତ ସେ ୮୦ରୁ ଉର୍ଦ୍ଧ ଗଳ୍ପ, ୮ଟିରୁ ଅଧିକ ଉପନ୍ୟାସ, ୨୦ରୁ ଅଧିକ ଅନୁବାଦ ଗଳ୍ପ, ୧୫ଟି ଦୀର୍ଘ ଫିଚର, ୫୦ରୁ ଅଧିକ କବିତା ଓ ବିଭିନ୍ନ ପତ୍ରପତ୍ରିକା ପାଇଁ ପ୍ରବନ୍ଧ ଲେଖିଯାଇଛନ୍ତି । ତାଙ୍କ ପ୍ରଥମ ଗଳ୍ପ ପୁସ୍ତକ "ଅପହଞ୍ଚ ଇଲାକାର ଅଧୀଶ୍ୱର" ୧୯୯୨ମସିହାରେ ପ୍ରକାଶିତ ହୋଇଥିଲା ।  
 ଉପନ୍ୟାସ 
 ଉତ୍ତାନପାଦ
 ଜୁଲି
 ଜୀବାଶ୍ମ
 ଗଳ୍ପ 
 ଅପହଞ୍ଚ ଇଲାକାର ଅଧୀଶ୍ୱର - ୧୯୯୨
 ରାତିର ଅଜବ ଦୃଶ୍ୟ
 ଆହୁରି ଉପରକୁ ହାତ
 କବିତା 
 କଥା
 ଗୋଲାପି ସ୍ମୃତିର କବିତା
 ଅନ୍ୟାନ୍ୟ 
 My Word Book
 English Tenses With A New Taste
 Dynamic Essays and Lettershttp://orissadiary.com/CurrentNews.asp?id=66487
 Autobiography of Governors of Odisha

 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୧ (ରାତିର ଅଜବ ଦୃଶ୍ୟ ପାଇଁ)http://odishasuntimes.com/2016/04/17/eminent-writer-sarada-prasad-mishra-passes-away-odisha-capital/
 ନୀଳକଇଁ ସାହିତ୍ୟ ସମ୍ମାନ 
 କାଦମ୍ବିନୀ ସମ୍ମାନ
 ଟାଇମପାସ ବୁକର ପୁରସ୍କାରhttp://www.thehindu.com/todays-paper/tp-features/tp-fridayreview/orissas-booker/article1434724.ece
 ଶିବଶଙ୍କର ଗନ୍ତାୟତ ସ୍ମୃତି ସମ୍ମାନ
 ଡକ୍ଟର ଶିବରାମ ପାତ୍ର ସ୍ମୃତି ସମ୍ମାନhttp://www.odisha360.com/2011/12/17/sarada-prasad-mishra-conferred-with-sibaram-patra-smruti-samman-2011/
 ଭାତୃସ୍ମୃତି ପୁରସ୍କାର
 ଯୁବ ପୁରସ୍କାର 
 ସ୍ୱର୍ଗତ ଇଶ୍ୱର ଚନ୍ଦ୍ର ସାମଲ ସାରସ୍ୱର ପୁରସ୍କାର
 ଗୋକର୍ଣ୍ଣିକା ପୁରସ୍କାର

କର୍କଟ ରୋଗରେ ଆକ୍ରାନ୍ତ ହୋଇ, ସାରଦା ପ୍ରସାଦ ୨୦୧୬ ଅପ୍ରେଲ ୧୮ତାରିଖରେ ମୃତ୍ୟୁବରଣ କରିଥିଲେ ।

 ଆଧାର 

ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ସାହିତ୍ୟିକ
ମାନସ କୁମାର ସାହୁ

ମାନସ କୁମାର ସାହୁ ପୁରୀଠାରେ ଜନ୍ମିତ ଜଣେ ବାଲୁକା ଶିଳ୍ପୀ ।http://www.ddinews.gov.in/people/sand-artist-manas-sahoo-creates-red-fort-69th-republic-day ବାଲୁକା ଶିଳ୍ପ, ବାଲୁକା ପ୍ରତିମା ଏବଂ ସ୍ୟାଣ୍ଡ ଅନିମେସନରେ ସେ ଦେଶ ବିଦେଶରେ ସୁନାମ ଅର୍ଜନ କରିଛନ୍ତି ।http://kalingatv.com/latestnews/sand-artist-manas-sahoo-alleges-govt-negligence/

 ଜୀବନକାଳ 
ମାନସ ଓଡ଼ିଶାର ପୁରୀଠାରେ ଏକ ମଧ୍ୟବିତ୍ତ ପରିବାରରେ ୨୦ ସେପ୍ଟେମ୍ବର ୧୯୮୧ରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପ୍ରହଲ୍ଲାଦ ସାହୁ ଏବଂ ମାତାଙ୍କ ନାମ ମନୋରମା ସାହୁ । ସେ ବାଲୁକା ଶିଳ୍ପୀ ସୁଦର୍ଶନ ପଟ୍ଟନାୟକଙ୍କଦ୍ୱାରା ୧୯୯୫ରେ ସ୍ଥାପିତ ହୋଇଥିବା ଗୋଲ୍ଡେନ ସାଣ୍ଡ ଆର୍ଟ ଇନଷ୍ଟିଚୁଟର ଜଣେ ପ୍ରାକ୍ତନ ଛାତ୍ର । ସେ ଇଣ୍ଡିଆଜ ଗଟ ଟ୍ୟାଲେଣ୍ଟ ୨ୟ ଭାଗ(India's Got Talent Season 2) ପ୍ରତିଯୋଗିତାର ବିଜେତା ହୋଇ ଦେଶ ବିଦେଶରେ ସୁନାମ ଅର୍ଜନ କରିଛନ୍ତି ।

 ମାନସମ୍ମାନ 

ଆଧାର

ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଳାକାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୧ ଜନ୍ମ
ଶର୍ମିଳା ବିଶ୍ୱାସ

ଶର୍ମିଳା ବିଶ୍ୱାସ ଜଣେ ଭାରତୀୟ ଶାସ୍ତ୍ରୀୟ ନୃତ୍ୟଶିଳ୍ପୀ ଓ ଓଡ଼ିଶୀର ନୃତ୍ୟ ଗୁରୁ । ସେ ହେଉଛନ୍ତି ଗୁରୁ କେଳୁଚରଣ ମହାପାତ୍ରଙ୍କ ଶିଷ୍ୟା । ୧୯୯୫ରେ କଲିକତାରେ ସେ ଓଡ଼ିଶୀ ଭିଜନ ଓ ଆନ୍ଦୋଳୋନ କେନ୍ଦ୍ରର ସ୍ଥାପନା କରିଥିଲେ ଯେଉଁଠାରେ ସେ କଳାତ୍ମକ ନିର୍ଦ୍ଦେଶକ ଅଛନ୍ତି ।
୨୦୧୨ରେ ସେ ସଙ୍ଗୀତ ନାଟକ ଏକାଡେମୀ ପୁରସ୍କାରରେ ସମ୍ମାନିତ ହେଇଥିଲେ ।
 ପ୍ରାରମ୍ଭିକ ଜୀବନ ଓ ଶିକ୍ଷାଗତ ଯୋଗ୍ୟତା 
କଲିକତାଠାରେ ଜନ୍ମ ଗ୍ରହଣ କରିଥିବା ଶର୍ମିଳା ମାତ୍ର ୮ ବର୍ଷ ବୟସରେ ନୃତ୍ୟ ଶିକ୍ଷା କରିଥିଲେ । ୧୬ ବର୍ଷରେ ସେ ମୁରଲୀଧରଣ ମାଝି ଓ ପରେ ପରେ ସେ କେଲୁଚରଣ ମହାପାତ୍ରଙ୍କଠାରୁ ନୃତ୍ୟ ଶିଖିଥିଲେ । 
ପରେ ସେ କଳାନିଧି ନାରାୟଣଙ୍କଠାରୁ ଅଭିନୟ ଶିଖିଥିଲେ । 
 ବ୍ୟକ୍ତିଗତ ଜୀବନ 
ଶର୍ମିଳା ୧୯୮୭ରେ ସ୍ୱପ୍ନ କୁମାର ବିଶ୍ୱାସଙ୍କୁ ବିବାହ କାରିଥିଲେ । ଦମ୍ପତି କଲିକତାରେ ରହୁଥିଲେ ଓ ଶୌମିକ ବିଶ୍ୱାସ ସେମାନଙ୍କର ଏକ ମାତ୍ର ସନ୍ତାନ ।

 କ୍ୟାରିୟର 
ଶର୍ମିଳା ଏଲିଫଣ୍ଟୋ,ଖଜୁରାହୋ ନୃତ୍ୟ ମହୋସ୍ଚବ ଓ କୋଣାର୍କ ମହୋସ୍ଛବ ଓ ବ୍ରିଟେନ , ଆମେରିକା ,ରୁଷ, ଜର୍ମାନୀ , ବାଂଲାଦେଶରେ କଳା ମହୋସ୍ଚବରେ ଭାଗନେଇଥିଲେ ।
ସେ ଶାସ୍ତ୍ରୀୟ ଓ ଓଡ଼ିଶୀ ନୃତ୍ୟ କରୁଥିଲେ ଓ ଶିକ୍ଷାଦାନ ମଧ୍ୟ ଦେଉଥିଲେ ।
ସେ ଓଡ଼ିଶାର ମନ୍ଦିର ନୃତ୍ୟଶିଳ୍ପୀଙ୍କଦ୍ୱାରା ପ୍ରଦର୍ଶିତ ମହୁରି ନୃତ୍ୟ ଭଳି ପୁରାତନ ନୃତ୍ୟ ଉପରେ ଅନେକ  ଗବେଷଣା କରିଥିଲେ । ୧୯୯୫ରେ ସେ ଓଡ଼ିଶୀ ଭିଜନ ଓ ଆନ୍ଦୋଳନ (ଓଭିଏମ) ସ୍ଥାପନା କରିଥିଲେ ଓ ସେଠାରେ ସେ ପ୍ରତିଷ୍ଠାତା ଥିଲେ ଓ ନୂତନ ନୃତ୍ୟଶିଳ୍ପୀମାନଙ୍କୁ ନୃତ୍ୟ ଶିକ୍ଷା ଦେଉଥିଲେ ।
୨୦୦୯ରେ ସେ ପୂର୍ବ ଭାରତ ଓ ଉତ୍ତର ଭାରତର ପାରମ୍ପରିକ ନୃତ୍ୟ ଶିଳ୍ପୀଙ୍କ ପାଇଁ ପୂର୍ବ ଧାରା ଏକ ବାର୍ଷିକ ଉତ୍ସବର ଆୟୋଜନ କରିଥିଲେ ।

 ପୁରସ୍କାର ଓ ସମ୍ମାନ 
 ନିଜର ନୃତ୍ୟ ଉତ୍ପାଦନ ପାଇଁ ସମ୍ପୂର୍ଣ୍ଣ ପୁରୀ ଦେବଦାସୀ ମାନଙ୍କ ଆଧାରରେ ସୂଚନା ଓ ପ୍ରସାରଣ ମନ୍ତ୍ରଣାଳୟ,ଭାରତ ସରକାରଙ୍କଠାରୁ ସେ ବେଷ୍ଟ କୋରିୟଗ୍ରାଫୀ ଆୱାର୍ଡ  । * ୧୯୯୮ରେ ସେ ସୂଚନା ଓ ପ୍ରସାରଣ ମନ୍ତ୍ରଣାଳୟ,ପଶ୍ଚିମବଙ୍ଗ ସରକାରଙ୍କଠାରୁ ଉଦୟ ଶଙ୍କର ଆୱାର୍ଡ 
 ୨୦୧୦ରେ ମହୁରି ଆୱାର୍ଡ଼  
 ୨୦୧୨ରେ ସଙ୍ଗୀତ ନାଟକ ଏକାଡେମି ଆୱାର୍ଡ 

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶୀ ନୃତ୍ୟଶିଳ୍ପୀ
ଶ୍ରେଣୀ:କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମ୍ମାନିତ
ନାରାୟଣ ଗୋସେଇଁ ମନ୍ଦିର

thumb |ନାରାୟଣ ଗୋସେଇଁ 
ନାରାୟଣ ଗୋସେଇଁ ମନ୍ଦିର ଯାଜପୁର ଜିଲ୍ଲାର ସିଂହାପୁର ଗ୍ରାମରେ ଅବସ୍ଥିତ ଏକ ହିନ୍ଦୁ ମନ୍ଦିର,ଏଠାରେ  ଭଗବାନ ବିଷ୍ଣୁ (ନାରାୟଣ ଗୋସେଇଁ)  ଆରାଧ୍ୟ ଦେବ ଭାବେ ପୂଜା ପାଉଛନ୍ତି। 
ଇତିହାସ
ସିଂହାପୁର ଯାତ୍ରା
ଯାଜପୁର ଜିଲ୍ଲା ବାରବାଟୀଠାରୁ ୪ କି.ମି ଦୂରେ ସିଂହାପୁର । ପ୍ରତିବର୍ଷ ପଣା ସଂକ୍ରାନ୍ତି ଦିନରେ ସେଠାରେ ଗୋଟିଏ ଯାତ୍ରା ଅନୁଷ୍ଠିତ ହୁଏ। ଯାହାକୁ ସମସ୍ତେ "ସିଂହାପୁର ଯାତ୍ରା" କୁହନ୍ତି। ଏହି ଯାତ୍ରା ଦେଖିବା ପାଇଁ ଦୂର ଦୁରାନ୍ତରୁ ଲୋକ ଆସିଥାନ୍ତି। ପଣାସଂକ୍ରାନ୍ତି ଦିନ ନାରାୟଣ  ଠାକୁର ସେହି ଗ୍ରାମରେ ଥିବା ପୁଷ୍କରିଣୀ ମଧୁତୀର୍ଥରେ ୩୬୨ ଦିନ ରହିବା ପରେ  ବାହାରକୁ ୩ ଦିନ ପାଇଁ ବାହାର ନ୍ତି ।ସେହି ସମୟରେ ଭକ୍ତ ଓ ଭଗବାନଙ୍କ ଅପୂର୍ବ ମିଳନର ଦୃଶ୍ୟ ଦେଖିବାକୁ ମିଳେ। ଗୋସେଇଁ ପାଣିରୁ ବାହାରିବା ମାତ୍ରେ ଚତୁର୍ଦ୍ଦଶୀରେ ଶଙ୍ଖ ହୁଲହୁଳିରେ  କମ୍ପି ଉଠେ।

ସୂର୍ଯ୍ୟଦୋୟ ପରେ ଦେବଜ୍ଞ ବ୍ରାହ୍ମଣମାନେ  ମଧୁତୀର୍ଥ ଜଳାଶୟରୁ  ଠାକୁରଙ୍କୁ ବାହାରକୁ ଆଣନ୍ତି। ନାରାୟଣ ଗୋସେଇଁ  ମୁଗୁନି ପଥରରେ ନିର୍ମିତ ମହାପ୍ରଭୁଙ୍କ ଉଚ୍ଚତା ୮୭ ମିଟର ପ୍ରସ୍ଥ ୨୭ ମିଟର। ଏହା ପରେ ମହାପ୍ରଭୁଙ୍କୁ  ବାହାରକୁ ଅଣାଯାଇ  କ୍ଷୀର, ମହୁ ଓ ପଇଡ଼ ପାଣିରେ ସହସ୍ର ସ୍ନାନକରାଯାଏ। ଅନ୍ୟପଟେ ମହାପ୍ରଭୁଙ୍କ ଆଗମନ କଥା ଜାଣି ତାଙ୍କ ଅନୁପସ୍ଥିତିରେ ପୂଜା ପାଉଥିବା ଚଳନ୍ତି ପ୍ରତିମା ମଦନମୋହନ ସୁସଜ୍ଜିତ ବିମାନରେ  ପୂର୍ବ ଦିଗରେ ଗୋସେଇଁଙ୍କୁ ଦର୍ଶନ କରନ୍ତି।

ପ୍ରାରମ୍ଭ ପୂଜାର୍ଚ୍ଚନା ପରେ ପୁନର୍ବାର ପୁଷ୍କରିଣୀ ମଧ୍ୟରେ ଜଳକେଳି କରାଯାଇ ନାରାୟଣ  ଗୋସେଇଁଙ୍କୁ ଉତ୍ତରଦ୍ୱାରା ନିକଟରେ ପୂଜାର୍ଚ୍ଚନାକରାଯାଇ ମନ୍ଦିର ଭିତରକୁ ନିଆଯାଏ। ମନ୍ଦିର ଭିତରକୁ ପ୍ରବେଶ ପରେ ସିଂହାସନରେ ରୁଦ୍ଧ ଦ୍ୱାରାରେ  ରାଣୀ ପୁରୋହିତଙ୍କ ସହ ପୂଜା କରନ୍ତି। ତାପରେ ଗୋସେଇଁ  ଆଦିତ୍ୟ ନାରାୟଣ ବେଶରେ ମୁକ୍ତ ଦର୍ଶନ ଦିଅନ୍ତି।  ତିନି ଦିନ ହେଲାପରେ  ପୁଣି ମଧୁତୀର୍ଥ ପୁଷ୍କରିଣୀ ମଧ୍ୟକୁ ଚାଲିଯାଅନ୍ତି। http://www.dharitri.com/Bhubaneswar/140416/p8.htm
ଆଧାର

ଶ୍ରେଣୀ:ଯାଜପୁର ଜିଲ୍ଲାର ହିନ୍ଦୁ ମନ୍ଦିର
ଗଳଗ୍ରନ୍ଥି ସ୍ୱଳ୍ପକ୍ରିୟତା

ଗଳଗ୍ରନ୍ଥି ସ୍ୱଳ୍ପକ୍ରିୟତା (ଇଂରାଜୀ ଭାଷାରେ Hypothyroidism ବା ହାପୋଥାଇରଏଡିଜ୍‌ମ ବା ସ୍ୱଳ୍ପକ୍ରିୟ ଥାଇରଏଡ ବା ସ୍ୱଳ୍ପ ଥାଇରଏଡ ଏକ ସାଧାରଣ ଅନ୍ତଃସ୍ରାବୀ ରୋଗ ଯେଉଁଥିରେ ଥାଇରଏଡ ଗ୍ରନ୍ଥି ଯଥେଷ୍ଟ ଥାଇରଏଡ ହରମୋନ ପ୍ରସ୍ତୁତ କରିପାରେନି । ଏହାଦ୍ୱାରା ଅନେକ ଲକ୍ଷଣ ସୃଷ୍ଟି ହୁଏ ଯଥା:- ଥଣ୍ଡା ସ‌ହ୍ୟଶକ୍ତି କମିଯାଏ, ଡୋନୁଟ ଖାଇବା ଇଚ୍ଛା ବଢ଼େ, ଥକ୍କା ଅନୁଭବ, କୋଷ୍ଠକାଠିନ୍ୟ, ଅବସାଦ ଓ ଓଜନ ବୃଦ୍ଧି ହୁଏ । ବେଳେ ବେଳେ ବେକର ସାମନା ଭାଗ ଗଏଟର ଯୋଗୁ ଫୁଲିଯାଏ ।  ଗର୍ଭାବସ୍ଥାରେ ଚିକିତ୍ସା କରା‌ନଗଲେ ଛୁଆର ଶାରୀରିକ ଓ ମାନସିକ ବୃଦ୍ଧି ବିଳମ୍ବ ହୁଏ ଯାହାକୁ କ୍ରେଟିନିଜ୍ମ କୁହାଯାଏ । 

ସାରା ପୃଥିବୀରେ ଖାଦ୍ୟରେ ଖାଦ୍ୟରେ ଆୟୋଡିନର ଅଭାବହିଁଁ ଗଳଗ୍ରନ୍ଥି ସ୍ୱଳ୍ପକ୍ରିୟତାର ମୂଖ୍ୟ କାରଣ । ଖାଦ୍ୟରେ ଯଥେଷ୍ଟ ଆୟୋଡିନ ଥିବା ଦେଶମାନଙ୍କରେ ଅଟୋଇମ୍ମ୍ୟୁନ ରୋଗ ହାସିମୋଟୋ ଥାଇରଏଡ ପ୍ରଦାହ ଏହାର କାରଣ । ଅଳ୍ପ କେତେକ ସାଧାରଣ କାରଣ ମଧ୍ୟରେ ପୂର୍ବରୁ ରେଡିଓଆକ୍ଟିଭ ଆୟୋଡିନ ଚିକିତ୍ସା, ହାଇପୋଥାଲାମସ ବା ଆଣ୍ଟିରିଅର ପିଟୁଇଟାରି ଆଘାତ, କେତେକ ଔଷଧ, ଜନ୍ମଗତ ହାଇପୋଥାଇରଏଡିଜ୍ମ ବା ପୂର୍ବରୁ କରାଯାଇତିବାଥାଇରଏଡ ଅପରେଶନ ଉଲ୍ଲେଖନୀୟ । ଏହି ରୋଗ ସନ୍ଦେହ ହେଲେ ରକ୍ତ ପରୀକ୍ଷା କରି ଥାଇରଏଡ-ସ୍ଟିମୁଲେଟିଙ୍ଗ ହରମୋନ (TSH) ଥାଇରକ୍ସିନ ସ୍ତର ମାପିବାକୁ ହୁଏ ।

ଏହାର ପ୍ରତିଷେଧ ନିମନ୍ତେ ସାରା ପୃଥିବୀର ଲୋକ ଆୟୋଡିନ ମିଶ୍ରିତ ଲୁଣ ଖାଇବା ଆବଶ୍ୟକ । ଲେଭୋଥାଇରକ୍ସିନ ଔଷଧ ଦେଇ ଏହାର ଚିକିତ୍ସା କରାଯାଏ । ଲକ୍ଷଣ ତ‌ଥା (ଟିଏସଏଚ) ଓ ଥାଇରକ୍ସିନ ହରମୋନ ସ୍ତର ଅନୁସାରେ ଏହାର ଡୋଜ ନିୟନ୍ତ୍ରଣ କରାଯାଏ । ଗର୍ଭାବସ୍ଥାରେ ଏହି ଔଷଧ ନିରାପଦ । ଖାଦ୍ୟରେ ଆୟୋଡିନର ଆବଶ୍ୟକତା ଥିଲେ ମଧ୍ୟ ଅତ୍ୟଧିକ ଆୟୋଡିନ କେତେକ ଗଳଗ୍ରନ୍ଥି ସ୍ୱଳ୍ପକ୍ରିୟତାକୁ ଖରାପ ଦିଗକୁ ନିଏ । 

ସାରା ପୃଥିବୀରେ ପ୍ରାୟ ଶହେ କୋଟି ଲୋକଙ୍କର ଆୟୋଡିନ ଅଭାବ ଥିବା ହିସାବରେ ଦେଖାଯାଇଛି, କିନ୍ତୁ ଏହା ଫଳରେ କେତେ ଲୋକଙ୍କର ଗଳଗ୍ରନ୍ଥି ସ୍ୱଳ୍ପକ୍ରିୟତା ହେଉଛି ତାହା ଅଜ୍ଞାତ ଅଛି । ପଶ୍ଚିମ ଦେଶମାନଙ୍କରେ ୦.୩–୦.୪% ଲୋକଙ୍କର ହାପୋଥାଇରଏଡିଜ୍‌ମ ଅଛି । ଉପନିଦାନିୟ ହାପୋଥାଇରଏଡିଜ୍‌ମ (Subclinical hypothyroidism) ଏକ ପ୍ରକାର ସାମାନ୍ୟ ଧରଣର ହାପୋଥାଇରଏଡିଜ୍‌ମ ଯେଉଁଥିରେ ସାଧାରଣ ଥାଇରକ୍‌ସିନ ସ୍ତର, ଅଧିକ ଟିଏସଏଚ ସ୍ତର ଥାଏ ଓ ଏହା ୪.୩–୮.୫% ଲୋକଙ୍କର ହୁଏ । ପୁରୁଷଙ୍କ ଅପେକ୍ଷା ମହିଳାମାନଙ୍କର ହାପୋଥାଇରଏଡିଜ୍‌ମ ଅଧିକ ହୁଏ । ଏହି ରୋଗ ସାଧାରଣତଃ ୬୦ ବର୍ଷ ବୟସ ପରେ ଆକ୍ରମଣ କରେ । କୁକୁରଙ୍କୁ ବି ଏହି ରୋଗ ହୁଏ ଓ କ୍ୱଚିତ ବିଲେଇ ଓ ଘୋଡ଼ାଙ୍କୁ ମଧ୍ୟ ହୁଏ । ହାପୋଥାଇରଏଡିଜ୍‌ମ ଶବ୍ଦଟି ଗ୍ରୀକ ଭାଷାରୁ ନିଆଯାଇଛି; ହାଇପୋ (hypo-) ଅର୍ଥ କମିଥିବା, ଥାଇରିଓସ (thyreos) ଅର୍ଥ ଢାଲ ଓ ଏଇଡୋସ (eidos) ଅର୍ଥ ଆକାର । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଅନ୍ତଃସ୍ରାବୀ ରୋଗ
ରୋଜା ରମଣୀ

ରୋଜା ରମଣୀ (ଜନ୍ମ ୧୬ ସେପ୍ଟେମ୍ବର ୧୯୫୯) ଜଣେ ଦକ୍ଷିଣ ଭାରତୀୟ ଚଳଚ୍ଚିତ୍ରର ଅଭିନେତ୍ରୀ ଅଟନ୍ତି । ମୁଖ୍ୟତଃ ସେ ତେଲୁଗୁ ସିନେମାରେ ଅଭିନୟ କରନ୍ତି । ୧୯୬୭ରେ ଭକ୍ତ ପ୍ରହଲ୍ଲାଦ ଚଳଚ୍ଚିତ୍ର ପାଇଁ ସେ ଶ୍ରେଷ୍ଠ ଜାତୀୟ ଶିଶୁ କଳାକାର ପୁରସ୍କାର ପାଇଥିଲେ । ୧୯୭୦-୮୦ ବେଳକୁ ସେ ତେଲୁଗୁ, ତାମିଲ, ମାଲୟାଲମ ଓ କନ୍ନଡ ଫିଲ୍ମରେ ଅଭିନୟ କରୁଥିଲେ । ୪୦୦ରୁ ଅଧିକ ଫିଲ୍ମରେ ସେ ଡ଼ବିଙ୍ଗ କଳାକାର ଭାବରେ କାମ କରିଛନ୍ତି । ବ୍ଲୁକ୍ରସ ଭଳି ସାମାଜିକ ସଂସ୍ଥାର ସେ ଜଣେ ସଭ୍ୟା ।

 ପ୍ରାରମ୍ଭିକ ଜୀବନ 
ରୋଜା ମାଡ୍ରାସରେ ଜନ୍ମ ଗ୍ରହଣ କରିଥିଲେ । ତାଙ୍କ ବାପା ଜଣେ ସାମ୍ବାଦିକ ଥିଲେ । ତାଙ୍କର ଦୁଇ ଭାଇ ଭଉଣୀ ଅଛନ୍ତି ।http://www.rediff.com/movies/2000/dec/07ramani.htm

 କ୍ୟାରିୟର 
୧୯୬୬ରେ ମାତ୍ର ୫ ବର୍ଷ ବୟସରେ ତେଲୁଗୁ ଭାଷାର  ଚିର ସବୁଜ ଚଳଚ୍ଚିତ୍ର  ଭକ୍ତ ପ୍ରହଲ୍ଲାଦ ରେ ସେ ଅଭିନୟ କରି ସମସ୍ତଙ୍କୁ ଆକୃଷ୍ଟ କରିଦେଇଥିଲେ । ୧୩ ବର୍ଷ ବୟସରେ ୭୦ରୁ ଅଧିକ ଚଳଚ୍ଚିତ୍ରରେ ସେ ଅଭିନୟ କରିସାରିଥିଲେ ଓ ଏକ ମାଲାୟଲମ ଚଳଚ୍ଚିତ୍ର ଚମ୍ବାରଥିରେ ନାୟିକା ଭାବରେ ଅଭିନୟ କରିଥିଲା ଯାହା ସେତେବେଳେ ରେକର୍ଡ ସୃଷ୍ଟି କରିଥିଲା । ସେହି ଫିଲ୍ମକୁ ରମଣୀ ଆଉଥରେ ତେଲୁଗୁ ଓ ତାମିଲ ଭାଷାରେ ମଧ୍ୟ କରିଥିଲେ ।
ଚଳଚ୍ଚିତ୍ର ଜଗତରେ ତାଙ୍କର ୪୫ ବର୍ଷର ଅଭିଜ୍ଞତା ଥିଲା ଓ ବିଭିନ୍ନ ଭାଷା ଯଥା ତେଲୁଗୁ, ତାମିଲ, କନ୍ନଡ଼, ମାଲାୟଲମ , ହିନ୍ଦୀ ଓ ଓଡ଼ିଆରେ ୩୦୦ରୁ ଅଧିକ ଫିଲ୍ମ କରିଥିଲେ । ୪୦୦ରୁ ଅଧିକ ଫିଲ୍ମରେ ସେ ଡବିଙ୍ଗ କଳାକାର ଭାବରେ କାମ କରିଥିଲେ ।   

 ବ୍ୟକ୍ତିଗତ ଜୀବନ 
୧୯୮୧ରେ ସେ ଏସ. ଚକ୍ରପାଣିଙ୍କୁ ବିବାହ କରିଥିଲେ ଯିଏ ବର୍ତ୍ତମାନ ଇଟିଭି ଓଡ଼ିଆ ଚ୍ୟାନେଲର ପ୍ରଯୋଜକ ଅଛନ୍ତି । ତାଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି ।

 ପୁରସ୍କାର ଓ ସମ୍ମାନ 
 ଆଧାର 

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲନାଡୁର ଲୋକ
ଅଟାରୀ

ଅଟାରୀ (), ଆଉ ମଧ୍ୟ Atari କୁହାଯାଏ, ଅଟାରୀ   ଅମୃତସର ସହର  ପଞ୍ଜାବ  ଭାରତର ଗୋଟେ ଗାଁ  ଇଣ୍ଡୋ-ପାକିସ୍ତାନ ସୀମାନ୍ତ  ୱାଘାଠାରୁ ୩ କି.ମି ଦୂରରେ ଅବସ୍ଥିତ।  ଏହା ଶିଖମାନଙ୍କ ପବିତ୍ର ସହର ଅମୃତସରଠାରୁ  ୨୫କି. ମି. ଦକ୍ଷିଣକୁ ଅବସ୍ଥିତ, ଏବଂ ଏହା ଭାରତର ଶେଷ ଷ୍ଟେସନ  ଯାହା  ଲାହୋର, ପାକିସ୍ତାନକୁ ଭାରତର ରାଜଧାନୀ ଦିଲ୍ଲୀକୁ ରେଳଦ୍ୱାରା ସଂଯୋଗ କରୁଚି .Official website of Northern Railways - India  ଅଟାରୀ ଗାଁ ଦଶପ୍ରେମୀ  ସର୍ଦ୍ଦାର ଶ୍ୟାମ ସିଂ ଅଟାରୀୱାଲା,ସେ  ମହାରାଜା ରଞ୍ଜିତ ସିଂଙ୍କ ସେନା ବାହୀନୀରେ ଥିଲେ

 ସାଧାରଣ ସମୀକ୍ଷା

କିଛି ବର୍ଷ ପରେ,୨୦୦୭ରେ ଭାରତ ପାକିସ୍ତାନ ମଧ୍ୟରେଶାନ୍ତି ପ୍ରତିଷ୍ଠା ପାଇଁ ବାଣିଜ୍ୟ ପାଇଁ ଧାର୍ଯ୍ୟ ନିୟମ ହୋଇଥିଲା,ବାର୍ଷିକ ବାଣିଜ୍ୟ କାରବାର ପାଇଁ ସ୍ଥଳପଥେ  ୨୦୦୭ଠାରୁ ୬୫ ବିଲିୟନ ୨୦୧୦-୧୧  ୧୫ ବିଲିୟନରେ ପହଂଚି ଥିଲା।.  Integrated Check Post (ICP)ପରେ  ଅପ୍ରେଲ୧୩ ,୨୦୧୨ରେ ସ୍ଥଳ ବାଣିଜ୍ୟ ପାଇଁ ୫୦୦ ଟ୍ରକ ସବୁଦିନ ଯିବା ଆସିବା ପାଇଁ ଅଟାରୀରେ ସୀମାନ୍ତ  ଖୋଲିଥିଲା।

ଏହା ଜାତୀୟ ରାଜପଥ ୧ର ଆରମ୍ଭ ପଇଣ୍ଟ, ଏହା ଐତିହାସିକ ଗ୍ରାଣ୍ଡ ଟ୍ରଙ୍କ ରୋଡ଼ ର ଗୋଟେ ଅଂଶ ଏବଂ ଏହା AH1, ସବୁଠୁ ଲମ୍ବା ରୁଟ  ଏସିଆ ହାଇୱ ନେଟୱାର୍କ ।ସମଝୋତା ଏକ୍ସପ୍ରେସ ,ଟ୍ରେନ ସେବା ଅନ୍ତର୍ଜାତୀୟ ସୀମାନ୍ତ ପାର କରିବା ପାଇଁ ବ୍ୟବହାର ହୁଏ, ଟ୍ରେନ କେବଳଅଟାରୀ ରେଲୱେ ଷ୍ଟେସନ ଠୁ ୱାଘାପର୍ଯ୍ୟନ୍ତ ଯିବା ଆସିବା କରେ,ପାକିସ୍ତାନଠାରୁ ୩ କି.ମି.।

ପ୍ରଶାସନିକ  ଅନୁସାରେ ଅଟାରୀ  ପାଞ୍ଚୋଟି ସବ -ତହସିଲ ମଧ୍ୟରୁ ଗୋଟେ ଏବଂ ବ୍ଲକ   ଅମୃତସର ସହର .Administrative Divisions Amritsar district website. ଏହା ନଅଟି  ବିଧାନ ସଭା ମଣ୍ଡଳୀରୁ ଗୋଟେ(ଆଇନ ପ୍ରଣୟନ ପାଇଁ ଭରପ୍ରାପ୍ତ ବିଧାନ ସଭା) ତା ସହ ଅମୃତସର ଲୋକ ସଭାର ନିର୍ବାଚନ ମଣ୍ଡଳୀ।
9.ସବ-ତହସିଲ ବିଲ୍ଡିଂଙ୍ଗ ଅଟାରୀ 
10.ଅଟାରୀ ବ୍ଲକ ବିଲ୍ଡିଂଙ୍ଗ, ବସ ଷ୍ଟାଣ୍ଡ ଅଟାରୀ, ବ୍ରାଞ୍ଚ  OBC, ବ୍ୟାଙ୍କ ଷ୍ଟେଟ ବ୍ୟାଙ୍କ ଅଫ୍ ଇଣ୍ଡିଆ, ଭିରକ ଗ୍ରୀନ ଫାର୍ମ ବସ ଷ୍ଟାଣ୍ଡ ଅଟାରୀ ଏବଂ Govt.Sr.Sec. School (ବାଳକ) (ବାଳିକା).

 ଯାତ୍ରା 
 Trans-Asian Railway  

 Trans-Asian Railway ଯାହା  ସିଙ୍ଘାପୁର, ଚାଇନା, ଭିଏତନାମା, କାମ୍ବୋଡିଆ, ଭାରତ, ବାଂଲାଦେଶ, ମିଆଁମାରେ, ଥାଇଲାଣ୍ଡ ଏବଂ କୋରିଆକୁ  ୟୁରୋପପର୍ଯ୍ୟନ୍ତ ସ୍ଥଳପଥେ   ଟ୍ରେନଦ୍ୱାରା ଯିବା ଆସିବା କରିବା ପାଇଁ  ସୁବିଧା ଅଛି। Trans-Asian ରେଲୱେ ଭାରତର ଦକ୍ଷିଣ ପଟେ ପ୍ରମୁଖ  ସ୍ଥାନମାନଙ୍କରେ ରେଳ ଚଳାଚଳ ପାଇଁ  ଇଛା ରହିଛି,ଏହା ୟୁନାନଯାହାଚାଇନା  ଏବଂ ଥାଇଲାଣ୍ଡ ସହିତ ୟୁରୋପ ଭାୟା ତୁର୍କୀ ଏବଂ  ଭାରତର ବିଭିନ୍ନ ସ୍ଥାନଭଦେଇ ଯାଉଛି। 

ରୁଟ ଭାରତ ମଧ୍ୟ ଦେଇତାମୁ  ଏବଂ  ମୋରେହ ଯାହା ମଣିପୁର ସୀମାନ୍ତ ମିଆଁମାର, ତା ପରେ    ବାଂଲାଦେଶ ସୀମାନ୍ତ  ମହିସାନ ଏବଂ  ସହବଜାପୁର ମଧ୍ୟ ଦେଇ ଯାଏ ଏବଂ ଫୁଣିଥରେ ଭାରତ ମଧ୍ୟକୁ  ବାଂଲାଦେଶ ଦେଇ   ଗେଦେ ରେ ପ୍ରବେଶ କରେ।ପଶ୍ଚିମ ପଟେ ,ପାକିସ୍ତାନ ଯିବା ପାଇଁ ଅଟାରୀ ମଧ୍ୟ ଦେଇଯାଏ ।ସେମାନେ କମ ବାଟ ପଡେ  ମିଆଁମାର- ଇଣ୍ଡିଆ ସେକ୍ଟର ରୁଟ ମଧ୍ୟରେ; ଏହା , , ଭାରତ ,  ଜିରିବାମ   ମଣିପୁର  ଏବଂ ତାମୁ  ମିଆଁମାର ମଧରେ। ରେଳ ଲାଇନ ଜିରିବାମ ଓ ଇମ୍ଫାଲ ରେଳ ଚଳାଚଳ ପାଇଁ ମଞ୍ଜୁରୀ ପ୍ରାପ୍ତି   ଭାରତୀୟ ରେଲୱ ତରଫରୁ, କିନ୍ତୁ ୨୦୧୬ରେ ଅସମ୍ଭବ କାର୍ଯ୍ୟ  ସିଧା ରାସ୍ତା ଜିରିବାମ ଏବଂ ଟୁପୁଲ ମଧରେ ତିଆରି ହୋଇଥିଲା।

 ଅଧିକ ଦେଖନ୍ତୁ 

 ୱାଘା ସୀମାନ୍ତ ପର୍ବ
 ଅଟାରୀ ରେଲୱେ ଷ୍ଟେସନ 
 ଭାରତ ପାକିସ୍ତାନ ମଧ୍ୟରେ ଯାତ୍ରା

 ଆଧାର